CELEX: 32012R0304
Language: ro
Date: 2012-04-04 00:00:00
Title: Regulamentul de punere în aplicare (UE) nr. 304/2012 al Comisiei din 4 aprilie 2012 de stabilire a coeficientului de atribuire care urmează să fie aplicat cererilor de licențe de import depuse în perioada 23 - 30 martie 2012 în cadrul subcontingentului I din cadrul contingentului tarifar deschis de Regulamentul (CE) nr. 1067/2008 pentru grâul comun de altă calitate decât cea superioară

5.4.2012   
            
            
               RO
            
            
               Jurnalul Oficial al Uniunii Europene
            
            
               L 99/32
            
         REGULAMENTUL DE PUNERE ÎN APLICARE (UE) NR. 304/2012 AL COMISIEI
   din 4 aprilie 2012
   de stabilire a coeficientului de atribuire care urmează să fie aplicat cererilor de licențe de import depuse în perioada 23-30 martie 2012 în cadrul subcontingentului I din cadrul contingentului tarifar deschis de Regulamentul (CE) nr. 1067/2008 pentru grâul comun de altă calitate decât cea superioară
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:
   
               (1)
            
            
               Regulamentul (CE) nr. 1067/2008 al Comisiei (3) a deschis un contingent tarifar anual global de import pentru 3 112 030 de tone de grâu comun de altă calitate decât cea superioară. Acest contingent este subdivizat în patru subcontingente.
            
         
               (2)
            
            
               Articolul 3 alineatul (1) din Regulamentul (CE) nr. 1067/2008 a stabilit la 572 000 de tone cantitatea subcontingentului I (număr de ordine 09.4123) pentru perioada 1 ianuarie-31 decembrie 2012.
            
         
               (3)
            
            
               Din comunicarea efectuată în conformitate cu articolul 4 alineatul (3) din Regulamentul (CE) nr. 1067/2008 rezultă că cererile depuse de la 23 martie 2012, începând cu ora 13.00, până la 30 martie 2012, ora 13.00, ora Bruxelles-ului, în conformitate cu articolul 4 alineatul (1) al doilea paragraf din regulamentul menționat anterior, vizează cantități superioare celor disponibile Prin urmare, este necesar să se determine în ce măsură se pot elibera licențe de import, stabilindu-se coeficientul de atribuire care urmează să fie aplicat cantităților solicitate.
            
         
               (4)
            
            
               De asemenea, este necesar să nu se mai elibereze licențe de import în cadrul subcontingentului I menționat în Regulamentul (CE) nr. 1067/2008, pentru perioada contingentară în curs.
            
         
               (5)
            
            
               Pentru a se asigura managementul eficace al procedurii de eliberare a licențelor de import, prezentul regulament trebuie să intre în vigoare imediat după publicare,
            
         ADOPTĂ PREZENTUL REGULAMENT:
   Articolul 1
   (1)   Fiecare cerere de licență de import din cadrul subcontingentului I menționat la articolul 3 alineatul (1) din Regulamentul (CE) nr. 1067/2008 depusă de la 23 martie 2012, începând cu ora 13.00, până la 30 martie 2012, ora 13.00, ora Bruxelles-ului, are ca rezultat eliberarea unei licențe pentru cantitățile solicitate cărora li se aplică un coeficient de atribuire de 16,678529 %.
   (2)   Eliberarea licențelor pentru cantitățile solicitate, începând cu 30 martie 2012, ora 13.00, ora Bruxelles-ului, în cadrul subcontingentului I menționat la articolul 3 alineatul (1) din Regulamentul (CE) nr. 1067/2008, se suspendă pentru perioada contingentară în curs.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 aprilie 2012.
      
         
            Pentru Comisie, pentru președinte
         
         José Manuel SILVA RODRÍGUEZ
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 238, 1.9.2006, p. 13.
   
      (3)  JO L 290, 31.10.2008, p. 3.